
                                                                               Pirkimo sąlygų 1 priedas „Techninė specifikacija“
									
ELEKTROMOBILIŲ ĮKROVIMO PRIEIGŲ ĮRENGIMO ROKIŠKIO RAJONE
TECHNINĖ SPECIFIKACIJA 


1. Pirkimo objektas
1.1. Elektromobilių įkrovimo stotelių su prieigomis (įskaitant jų visus funkcionavimui reikalingus komponentus) įsigijimas, montavimas ir techninis aptarnavimas, kuris apima:
1.2. Stotelių įsigijimą, jų tiekimą, montavimą ant savivaldybės administracijai priklausančių pastatų sienų ir prijungimą prie elektros šaltinio, įdiegimą, bandymą, techninį aptarnavimą ir pilną remontą garantiniu laikotarpiu; 
1.3. visų reikalingų medžiagų, įrankių, įrangos ir kt. transportavimą ir kitų darbų, būtinų 1.2. p. veiklos įgyvendinimui, atlikimą.

2. Pirkimo apimtys
2.1. Bendras perkamų stotelių aprašymas:
	Eil. Nr.
	Pavadinimas
	Mato vnt.
	Kiekis

	1.
	Elektromobilių įkrovimo stotelė ant sienos (22kW, 3 fazės, Type 2, kabelis ≥5 m.) 
	Vnt.
	18



2.2. Preliminarios stotelių vietos ir darbų kiekiai pateikti techninės specifikacijos priede „Schemos“ (pridedama);
2.3. Užsakovas planuoja pasinaudoti ES arba kitų fondų finansavimu, todėl konkurso dalyvis ir sutarties vykdytojas visus dokumentus ir visas veiklas turi atlikti taip, kad jos atitiktų teisės aktų keliamus reikalavimus: „Juridinių asmenų privačių elektromobilių įkrovimo prieigų įrengimas darbovietėse“.

3. Reikalavimai stotelėms
3.1.  Jeigu šioje techninėje specifikacijoje ar kituose pirkimo dokumentuose ar jų prieduose nurodytos parametrų tikslios skaitinės reikšmės, tai naudojamos medžiagos ar įrengimai neturi būti mažesnės reikšmės;
3.2. Jeigu apibūdinant objektą šioje techninėje specifikacijoje ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „arba lygiavertis“;
3.3. Stotelės turi būti pritaikytos naudoti Europos Ekonominės erdvės ar Europos Sąjungos  šalyse. Sutarties vykdymo metu įrenginiai turės būti paženklinti CE ženklu (atitikties ženklinimas gaminiams, kuriais prekiaujama Europos ekonominėje erdvėje ar Europos Sąjungoje) ir turės atitikti visas galiojančias Europos Sąjungos taisykles;
3.4. Reikalavimai stotelėms:
3.4.1. Prieigų skaičius  - 1 x 22 kW (32 A);
3.4.2. Kintamos srovės su dinaminio galios valdymo funkcija;
3.4.3. Įkrovimo lizdo tipas – 1 x „Type 2“;
3.4.4. Atitinka standarto EN IEC 61851-1:2017 reikalavimus;
3.4.5. Apsauga nuo vandens ir dulkių klasė ne mažesnė nei IP 54;
3.4.6. Stotelė turi palaikyti ne žemesnį nei OCPP 1.6 duomenų apsikeitimo protokolą;
3.4.7. Mechaninio atsparumas smūgiams klasė ne mažesnė nei IK 10;
3.4.8. Integruota elektros energijos apskaita;
3.4.9. Apsauga nuo srovės nutekėjimo ir trumpojo jungimo;
3.4.10. Įranga turi veikti esant aplinkos temperatūrai ne siauresniame diapazone nei nuo -30 iki + 50°C ribose;
3.4.11. Prieigos taškas turi turėti gamintojo integruotą reikiamą stacionarų krovimo kabelį, ne trumpesnį kaip 5 metrų ilgio;
3.4.12. LED šviesos indikacija apie stotelės būseną;
3.4.13. Įranga turi būti nauja  ir nenaudota;
3.4.14. Turi turėti programinę įrangą, leidžiančią nuotoliniu būdu stebėti pagrindinius stotelės duomenis, valdyti stotelę, įjungti ar išjungti krovimą ir t.t.;
3.4.15. Garantinis terminas – ne mažiau kaip 24 mėn. 

4. Reikalavimai montavimo darbams
4.1.  Kiekviena stotelė turi būti prijungta prie elektros įvado Cu 5 x 6 mm2 arba ne blogesnių parametrų elektros kabeliu;
4.2. Kabeliai (po žeme, ant išorinių ir vidinių pastatų sienų) turi būti montuojami vadovaujantis galiojančiomis taisyklėmis ir įrengiami tams skirtuose apsauginiuose vamzdžiuose;
4.3. Preliminarios kabelių prijungimo schemos pateiktos techninės specifikacijos priede. Užsakovo ir Tiekėjo sutarimu dėl techninių priežasčių prijungimo schemos gali būti keičiamos darbų metu. Schemose pateikti kiekiai yra preliminarūs, todėl tiekėjams rekomenduojama patiems apžiūrėti pastatus ir įvertinti reikalingų medžiagų poreikį;
4.4. Elektros įvaduose ar šalia jų turi būti sumontuoti automatiniai jungikliai ir elektros nuotėkio rėlės, skirti įkrovimo stotelėms;
4.5. Montavimo darbų metu Tiekėjas pažeidęs sienų apdailą, kitus pastato elementus ar lauko dangas, turi juos savo lėšomis atstatyti į pradinę būklę;
4.6. Pastatų elektros skydinių renovacija ir turimos elektros galios didinimo darbai šiuo pirkimu nėra perkami.
 
5. Kiti reikalavimai
5.1.  Atlikęs montavimo darbus Tiekėjas privalo apmokyti eksploatuoti stotelę bent 2 Užsakovo darbuotojus, dirbančius pastate, kuriame įrengta įkrovimo stotelė;
5.2.  Viso garantinio laikotarpio metu Tiekėjas turi užtikrinti stotelių garantinį aptarnavimą, reikalingą nenutrūkstamai stotelių veiklai;
5.3. Stotelės (-ių) gedimai turi būti pašalinti: kritinio gedimo atveju, kai nėra galimybės krauti automobilio – ne vėliau negu per 1 (vieną) darbo dieną nuo pranešimo pateikimo, kitų gedimų atveju - ne vėliau nei per 3 (tris) darbo dienas nuo pranešimo apie gedimą pateikimo dienos (el. paštu / telefonu / mobiliąja programėle);
5.4. Sumontavęs stoteles Tiekėjas privalo Užsakovui pateikti visą dokumentaciją apie panaudotas medžiagas ar įrangą, įrodančią jų atitiktį techninei specifikacijai, suteiktą garantiją ir instrukciją lietuvių kalba;
5.5. Stotelių montavimo darbus atlikti iki 2026 metų vasario 20 d.

 
_______________
